ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660048521

ขอให้แก้ไขปัญหา กรณีรถบรรทุกขนส่งสินค้าของโรงงานผลิตอุปกรณ์อิเล็กทรอนิกส์ จอดใกล้กับทางเข้า-ออกของอาคารชุด ทำให้บดบังทัศนวิสัยของผู้ขับรถเข้า-ออกอาคารชุด บริเวณอาคารชุดชื่อ .......ถนนศรีนครินทร์ (ซอยลาซาล) แขวงบางนา เขตบางนา กรุงเทพมหานคร รหัสไปรษณีย์ 10260 จุดสังเกตปากซอยทางเข้าอาคารชุดฯ เป็นสถานที่ตั้งของร้านหัวปลาช่องนนทรี และเป็นสถานที่ตั้งของสถานีรถไฟฟ้าศรีลาซาล (MRT) จากปากซอยฯ ตรงเข้าไปด้านขวามือจะพบกับโรงพยาบาลศิครินทร์ และเยื้องกับโรงพยาบาลศิครินทร์ ก็จะพบกับอาคารชุดชื่อ ..... เป็นอาคารชุดสีส้ม หากจากปากซอยฯ เดินเข้ามายังอาคารชุดฯ จะใช้เวลาประมาณ 10 นาที หากขับรถจักรยานยนต์จากปากซอยฯ เข้ามา จะใช้เวลาประมาณ 5 นาที และเลยจากอาคารชุดฯ ตรงเข้าไปด้านในซอยฯ ฝั่งทางด้านขวามือจะเป็นโรงงานผลิตอุปกรณ์อิเล็กทรอนิกส์ (ไม่ทราบชื่อ) ซึ่งผู้ขับรถบรรทุกขนส่งสินค้าของโรงงานผลิตอุปกรณ์อิเล็กทรอนิกส์ ที่มีลักษณะเป็นรถบรรทุกขนาดใหญ่ ได้จอดรถตลอดแนวฝั่งซ้ายมือของซอยฯ ซึ่งจอดใกล้กับทางเข้า-ออกของอาคารชุด ในช่วงเช้าตั้งแต่เวลาประมาณ 06.00 น. เป็นต้นไป ช่วงเวลากลางวัน ช่วงเวลาเย็น และช่วงเวลามึด ที่เป็นช่วงเวลาประมาณ 20.20-21.00 น. ของทุกวัน ลักษณะผลัดกันจอดรถบรรทุกกันไปเรื่อยๆ (รถบรรทุกคันหนึ่งออกไปแล้วก็มีรถบรรทุกคันอื่นมาจอด) ทำให้บดบังทัศนวิสัยของผู้ขับรถเข้า-ออกอาคารชุดฯ มองไม่เห็นรถเส้นทางตรง ซึ่งอาจทำให้เกิดอุบัติเหตุได้ ส่งผลให้ผู้ร้องที่เป็นผู้พักอาศัย (เจ้าของห้อง) ภายในอาคารชุดฯ ได้รับความเดือดร้อนมาเป็นระยะเวลาประมาณเกือบ 1 ปีแล้ว ประกอบกับผู้ร้องแจ้งว่าเคยพูดคุยกับทางโรงงานแล้ว แต่ก็ไม่ได้รับการแก้ไขปัญหา และเป็นประจำทุกวันที่ผู้ร้องได้รับความเดือดร้อน ได้ติดต่อเข้าไปแจ้งเรื่องกับทางหมายเลขสายด่วน 191 หลังจากนั้นเจ้าหน้าที่ตำรวจได้ลงพื้นที่และให้ผู้ขับรถบรรทุกออกจากพื้นที่ไป แต่หลังจากที่ผู้ขับรถบรรทุกออกจากพื้นที่ไปแล้ว ก็มีผู้ขับรถบรรทุกคันอื่นนำรถรถบรรทุกมาจอดลักษณะเช่นเดิม จึงประสงค์ให้ทางหน่วยงานที่เกี่ยวข้องดำเนินการแก้ไขปัญหาดังกล่าว ประกอบกับผู้ร้องประสงค์ให้ทางหน่วยงานที่เกี่ยวข้อง (กรุงเทพมหานคร) ติดต่อกลับผู้ร้องโดยตรงด้วย
 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata